
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 185
                                                            din 24 septembrie 2021
privind aprobarea indicatorilor tehnico - economici actualizați, pentru obiectivul: „Reţea de canalizare menajeră şi staţie de epurare în municipiul Sighişoara – sat Hetiur ”– rest de executat

Consiliul Local al Municipiului Sighișoara, întrunit în ședință extraordinară,
Luând act de proiectul de hotărâre, înregistrat cu nr. 26.486/21.09.2021 și la Consiliul Local Sighișoara cu nr. 26.563/21.09.2021, de referatul de aprobare, înregistrat cu nr. 26.487/21.09.2021, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Legii nr. 273/2006 privind finanţele publice locale, cu modificările şi completările ulterioare;

Ținând cont de prevederile Legii nr. 98/2016 privind achiziţiile publice, cu modificările şi completările ulterioare;

Având în vedere prevederile Hotărârii Guvernului nr. 907/2016 privind etapele de elaborare şi conţinutul - cadru al documentaţiilor tehnico - economice aferente obiectivelor/proiectelor de investiţii finanţate din fonduri publice, cu modificările şi completările ulterioare;

Văzând Hotărârea Consiliului Local Sighișoara nr. 160/26.10.2017, prin care s-au aprobat indicatorii tehnico - economici actualizați pentru obiectivul: „Reţea de canalizare menajeră şi staţie de epurare în municipiul Sighişoara – sat Hetiur ” – rest de executat;
Având în vedere prevederile Ordonanței de Urgență a Guvernului nr. 93/2021 privind instituirea unor măsuri pentru derularea Programului naţional de dezvoltare locală etapa a II-a şi pentru modificarea art. IV alin. (1) din Ordonanţa de urgenţă a Guvernului nr. 6/2017 pentru modificarea şi completarea unor acte normative, precum şi pentru stabilirea unor măsuri privind realizarea investiţiilor finanţate din fonduri publice;


Având în vedere adresa Ministerului Dezvoltării, Lucrărilor Publice şi Administrației cu nr. 102902/27.08.2021, înregistrată la Municipiul Sighişoara cu nr. 24.212/30.08.2021, prin care suntem informaţi cu privire la acordarea posibilității beneficiarilor P.N.D.L. etapa a-II-a, pentru obiectivele de investiții pentru care sumele alocate de la bugetul de stat nu sunt suficiente în vederea finalizării, de a transmite, în termen de 30 de zile de la intrarea în vigoare a Ordonanței de Urgență a Guvernului nr. 93/2021, o solicitare de finanțare, însoțită de documentele indicate în cuprinsul acestei adrese, până la data de 27.09.2021;

Având în vedere necesitatea actualizării devizului general pentru lucrările – rest de executat, defalcat pe categorii de lucrări şi categorii de cheltuieli pentru acest obiectiv;

Având în vedere necesitatea asigurării finanţării de la bugetul local a cheltuielilor care nu se finanţează de la bugetul de stat prin P.N.D.L., şi anume: cheltuieli pentru obţinerea şi amenajarea terenului, studiile de fezabilitate/DALI, studiile de teren, studiile de specialitate, expertizele tehnice şi/sau audit energetic, asistenţa tehnică, consultanţa, taxe pentru obţinerea de avize/acorduri/autorizaţii, organizarea procedurilor de achiziţii, active necorporale, cheltuieli conexe organizării de şantier, comisioane, cote, taxe, costuri credite, cheltuieli pentru probe tehnologice, teste şi predare la beneficiar;
Având în vedere Raportul de specialitate al Serviciului Achiziţii, Investiții, Fonduri Europene, înregistrat cu nr. 26.488/21.09.2021, prin care se propune aprobarea indicatorilor tehnico - economici actualizați, pentru obiectivul: „Reţea de canalizare menajeră şi staţie de epurare în municipiul Sighişoara –sat Hetiur ”– rest de executat;

Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (2) lit. ”b”, alin. (4) lit. ”d”, alin. (14), art. 139 alin. (1), alin. (3) și a art. 196 alin. (1) lit. ”a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

 H O T Ă R Ă Ş T E:

Art. 1. Se aprobă indicatorii tehnico - economici actualizați, pentru obiectivul: „Reţea de canalizare menajeră şi staţie de epurare în municipiul Sighişoara – sat Hetiur ” – rest de executat, având valoarea de 6.363.844,58 lei (din care 1.016.076,03 lei T.V.A.), din care C+M 3.929.525,59 lei (din care 627.403,25 lei T.V.A.), potrivit prevederilor Ordonanței de Urgență a Guvernului nr. 93/2021, cu propunere de finanţare de 6.051.877,65 lei din fonduri P.N.D.L. şi 311.966,93 lei cofinanţare de la bugetul local.

Art. 2. Se aprobă finanţarea de la bugetul local pentru următoarele categori de cheltuieli, care nu se finanţează de la bugetul de stat prin P.N.D.L., respectiv: cheltuieli pentru obţinerea şi amenajarea terenului, cheltuieli pentru studiile de fezabilitate/documentaţiile de avizare a lucrărilor de intervenţii, studiile de teren, studiile de specialitate, cheltuieli pentru expertizele tehnice şi/sau audit energetic, cheltuieli pentru asistenţa tehnică, cheltuieli pentru consultanţă, cheltuieli specifice taxelor pentru obţinerea de avize/acorduri/autorizaţii, cheltuieli pentru organizarea procedurilor de achiziţii, cheltuieli pentru active necorporale, cheltuieli conexe organizării de şantier, comisioane, cote, taxe, costuri credite, cheltuieli pentru probe tehnologice, teste şi predare la beneficiar, în sumă totală de 384.966,93 lei, din care sume deja decontate 73.030 lei şi rest de executat 311.966,93 lei (din care T.V.A. 49.808,92 lei).

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Viceprimarul Municipiului Sighișoara, Biroul Buget, Contabilitate, Salarizare – Direcţia Economică și Serviciul Achiziţii, Investiții, Fonduri Europene din cadrul Municipiului Sighișoara.

Art. 4. Prin grija Secretarului General al Municipiului Sighişoara – Anca Bizo, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

       Moiseș Florian Dan         
                                             Contrasemnează pentru legalitate
                                      SECRETARUL GENERAL al municipiului,

                                                    Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  2 ex. Serviciul Achiziții, Investiții, Fonduri Europene;
  1 ex. Biroul Buget, Contabilitate, Salarizare – Direcţia Economică.

  9 ex.  

  B.A. 
